# Terratrèmol de Xile de 2015

El terratrèmol de Xile, va ser un sisme que va tenir lloc a Xile, a les 19:54:28 hora local (UTC-3), el dimecres 16 de setembre de 2015, i que va arribar a una magnitud de 8,4 M$_W$. L'epicentre fou a uns 50 quilòmetres de la ciutat de Illapel, a la Regió de Coquimbo, i uns dos-cents quilòmetres de la capital, Santiago de Xile. Es va percebre a gran part de Xile i a algunes zones de l'Argentina i Brasil. El Servicio Hidrográfico y Oceanográfico de la Armada de Chile (SHOA) va decretar de primer moment «alarma de tsunami», que es va estendre fins a les costes de l'oceà Pacífic, Perú, Equador i Hawaii, i fou cancel·lada unes hores després.

## Geomorfologia

La placa de Nazca deriva cap a l'est nord-est a una velocitat de 74 mil·límetres per any, i subdueix sota la placa sud-americana al llarg de la fossa de Perú-Xile. La vora convergent entre ambdues plaques tectòniques és causant de la formació de la serralada dels Andes, de l'actiu vulcanisme en el cinturó volcànic dels Andes, i dels terratrèmols xilens més forts registrats a la Terra, com el de 2010, de magnitud 8,8 M$_W$, el terratrèmol de 1868, de magnitud 9,0 M$_W$, i el de 1960, que amb una magnitud de 9,5 M$_W$ és el major registrat a la història de la humanitat.
Aquest sisme es va avançar als típics cent anys que triga a madurar una bretxa sísmica, ja que va ocórrer 72 anys després de l'últim de consideració que va tenir lloc a la regió de Coquimbo, el terratrèmol de Ovalle de 1943, que va arribar a una magnitud de 8,2 M$_W$ i va provocar un tsunami menor.

## Conseqüències

A Xile, el sisme va ocasionar tretze víctimes mortals i va deixar onze ferits amb diferents pronòstics. A més, es va informar de 1594 persones damnificades, 262 habitatges destruïts i 418 amb danys severs. El Govern de Xile va decretar «estat d'emergència constitucional» a tota la regió de Coquimbo i «zona de catàstrofe» a la província de Choapa i la comuna de Coquimbo. A l'Argentina, un home va morir durant l'evacuació de l'edifici on vivia, per un infart en caure per unes escales.

## Referències

* ↑ «El terratrèmol de Xile deixa almenys 11 morts». Ara. Edició de Premsa Periòdica Ara SL. [Consulta: 18 setembre 2015].
* ↑ «Informe de sismo sensible». Centro Sismológico Nacional, 16-09-2015. Arxivat de l'original el 2016-05-26. [Consulta: 16 setembre 2015].
* 1 2 United States Geological Survey. «M8.3 - 55km W of Illapel, Chile», 16-09-2015. Arxivat de l'original el 2015-09-17. [Consulta: 16 setembre 2015].
* 1 2 «Xile anul·la l'alarma de tsunami, després d'un sisme de 8,4 graus que ha causat vuit morts». ccma.cat. Corporació Catalana de Mitjans Audiovisuals. Arxivat de l'original el 19 de setembre 2015. [Consulta: 17 setembre 2015].
* ↑ «Hubo un sismo en Chile, se sintieron temblores en varias provincias y hasta en Capital». Clarín.com, 16-09-2015 [Consulta: 16 setembre 2015]. Arxivat 2015-09-18 a Wayback Machine.
* ↑ «Sismo en Chile se sintió en ciudades de Brasil». RPP Noticias, 16-09-2015 [Consulta: 16 setembre 2015].
* ↑ «SHOA decreta alarma de tsunami para las costas de Chile». terra.cl, 16-09-2015. Arxivat de l'original el 2015-09-19. [Consulta: 16 setembre 2014].
* ↑ «Alerta de tsunami en Chile, Ecuador, Perú y Hawai tras un terremoto de 8,4 grados de magnitud». El Mundo, 16-09-2015. Arxivat de l'original el 2015-09-18. [Consulta: 16 setembre 2014].
* ↑ «Sismo se produjo a 72 años del último gran terremoto en Canela». La Tercera, 17-09-2015. Arxivat de l'original el 2015-10-03. [Consulta: 17 setembre 2015].
* ↑ «Monitoreo Alerta Amarilla por Sismo de Mayor Intensidad». Oficina Nacional de Emergencia del Ministerio del Interior y Seguridad Pública. Gobierno de Chile. Arxivat de l'original el 19 de setembre 2015. [Consulta: 19 setembre 2015].
* ↑ «Gobierno declara Estado de Emergencia en Región de Coquimbo». Terra, 17-09-2015. Arxivat de l'original el 2015-09-23. [Consulta: 17 setembre 2015].
* ↑ «Catastro de daños en la región de Coquimbo». T13, 17-09-2015. Arxivat de l'original el 2015-09-20. [Consulta: 17 setembre 2015].
* ↑ «Se asustó por el temblor, sufrió un infarto y murió». Clarín, 17-09-2015. Arxivat de l'original el 2015-09-19. [Consulta: 17 setembre 2015].